CELEX: C2004/228/18
Language: sl
Date: 2004-09-11 00:00:00
Title: Sodba Sodišča (tretji senat) z dne 15. julija 2004 v zadevi C-459/02 (predlog za sprejem predhodne odločbe Cour de Cassation): Willy Gerekens in Association agricole pour la promotion de la commercialisation latière Procola proti Velikemu vojvodstvu Luksemburg (Predlog za sprejem predhodne odločbe — Mleko — Dodatni prelevman v sektorju za mleko in mlečne proizvode — Nacionalna zakonodaja — Povratno določen prelevman — Splošni načeli pravne varnosti in prepovedi povratne veljave)

11.9.2004   
            
            
               SL
            
            
               Uradni list Evropske unije
            
            
               C 228/10
            
         
      SODBA SODIŠČA
   
   (tretji senat)
   z dne 15. julija 2004
   v zadevi C-459/02 (predlog za sprejem predhodne odločbe Cour de Cassation): Willy Gerekens in Association agricole pour la promotion de la commercialisation latière Procola proti Velikemu vojvodstvu Luksemburg (1)
   
   (Predlog za sprejem predhodne odločbe - Mleko - Dodatni prelevman v sektorju za mleko in mlečne proizvode - Nacionalna zakonodaja - Povratno določen prelevman - Splošni načeli pravne varnosti in prepovedi povratne veljave)
   (2004/C 228/18)
   Jezik postopka: francoščina
   V zadevi C-459/02, katere predmet je predlog Cour de Cassation (Luksemburg), naslovljen na Sodišče, naj na podlagi člena 234 ES v postopku v glavni stvari, ki poteka med Willy Gerekens in Association agricole pour la promotion de la commercialisation latière Procola proti Velikemu vojvodstvu Luksemburg, izda predhodno odločbo o razlagi splošnih načel prava Skupnosti o pravni varnosti in prepovedi povratne veljave, glede nacionalnih predpisov s področja kvot za proizvodnjo mleka, sprejetih namesto prejšnjih predpisov s tega področja, ki jih je Sodišče razglasilo za diskriminatorno in ki dovoljujejo povratno kaznovanje preseženja teh kvot po uveljavitvi Uredbe Sveta (ES) št. 856/84 z dne 31. marca 1984, ki spreminja Uredbo (EGS) št. 804/68 o skupni ureditvi trga mleka in mlečnih proizvodov (UL L 90, str. 10), in Uredbe Sveta (ES) št. 857/84 z dne 31. marca 1984, ki določa splošna pravila za uporabo prelevmana iz člena 5(c) Uredbe (EGS) št. 804/68 na področju mleka in mlečnih proizvodov (UL L 90, str. 13), vendar v skladu z nacionalnimi predpisi, ki so bili zamenjani, je Sodišče, v sestavi A. Rosas, predsednik senata, R. Schnitgen in N. Colneric (poročevalka), sodnika, generalni pravobranilec: D. Ruiz-Jarabo Colomer, sodni tajnik: R. Grass, dne 15. julija 2004 razglasilo sodbo, katere izrek se glasi kot sledi:
   Splošni načeli prava Skupnosti o pravni varnosti in prepovedi povratne veljave ne pomenita, da za uporabo pravil Skupnosti, ki določajo kvote za proizvodnjo, kakor so tiste, določene v Uredbi Sveta (ES) št. 856/84 z dne 31. marca 1984, ki spreminja Uredbo (ES) št. 804/68 o skupni ureditvi trga mleka in mlečnih proizvodov, in v Uredbi Sveta (ES) št. 857/84 z dne 31. marca 1984, ki določa splošna pravila za uporabo prelevmana iz člena 5(c) Uredbe (EGS) št. 804/68 s področja mleka in mlečnih proizvodov, država članica ne sme sprejeti, namesto prvotnih predpisov, ki jih je Sodišče razglasilo za diskriminatorne, novih predpisov, ki se uporabljajo povratno za proizvodnjo, ki presega kvote, in ki so bili sprejeti po uveljavitvi teh uredb, vendar v skladu z nacionalnimi predpisi, ki so bili zamenjani.
   
      (1)  UL C 44, 22.2.2003.